Diari Oficial de la Generalitat Valenciana


Sumari del DOGV 3472, del 13-04-1999 (1999/3116)

RESOLUCIÓ de 30 de març de 1999, de la Universitat Jaume I de Castelló de la Plana, per la qual s’adeqüen les normes reguladores dels procediments administratius universitaris a la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1999/03/30/(1)/dof/vci/html**

### Dades del document

Número de DOGV
:   3472

Data del DOGV
:   13-04-1999

Secció del DOGV
:   I. DISPOSICIONS GENERALS

Número del document
:   1999/3116


Data del document
:   30-03-1999

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * Universitat Jaume I
    * procediment administratiu
    * legislació
    * universitat

RESOLUCIÓ de 30 de març de 1999, de la Universitat Jaume I de Castelló de la Plana, per la qual s'adeqüen les normes reguladores dels procediments administratius universitaris a la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. [1999/L3116]
  
La disposició addicional tercera de la Llei 30/1.992, de 26 de novembre, de Règim Jurídic de les Administracions Públiques i del Procediment Administratiu Comú, estableix que es portarà a efecte l'adequació a aqueixa de les normes reguladores dels distints procediments administratius, qualssevol que siga el seu rang, assenyalant expressament els efectes estimatoris i desestimatoris que es produïsquen per la falta de resolució expressa. L'article 43.5 de la Llei 30/1992, de 26 de novembre, possibilita que cada administració, per a millor coneixement dels ciutadans, publique, d'acord amb el règim d'actes presumptes previstos en la llei, una relació de procediments als quals la falta de resolució expressa produïsca efectes estimatoris i d'aquells en què els produïsca desestimatoris.
  
En atenció a allò que s'ha exposat, la Junta de Govern de la Universitat Jaume I de Castelló de la Plana, en la reunió del dia 29 de març de 1999, acorda:
  
Efectuar l'adequació dels procediments administratius que es tramiten a la Universitat Jaume I de Castelló de la Plana en els següents termes:
  
Primer. Objecte i àmbit d'ampliació
  
La present resolució té per objecte l'adequació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de les normes reguladores dels procediments administratius de la Universitat Jaume I de Castelló de la Plana, així com la determinació de l'òrgan competent per a resoldre'ls, als efectes de l'aplicació a aquests del capítol segon del títol setè de la dita llei.
  
Segon. Recursos i reclamacions
  
Les resolucions del rector o rectora, els acords del Claustre Universitari, de la Junta de Govern i del Consell Social esgoten la via administrativa i seran impugnable davant de la jurisdicció contenciosa administrativa.
  
Contra els actes dictats pels restants òrgans col·legiats o unipersonals podrà formular-se un recurs ordinari.
  
Així mateix, contra els acords i resolucions que no esgoten la via administrativa, podrà formular-se una reclamació administrativa quan la normativa específica així ho reculla. El termini per a formular la reclamació serà el previst en la norma que la recull.
  
Tercer. Terminis per a resoldre i efectes de la falta de resolució expressa
  
Els procediments universitaris que es detallen en l'annex hauran de ser resolts en el termini màxim indicat per a cada un d'ells.
  
Transcorregut el termini màxim per a resoldre el procediment sense que haja recaigut una resolució expressa, es podrà entendre estimada o desestimada la sol·licitud, d'acord amb allò que s'ha establit per a cada supòsit en l'annex, requerint-se, per a l'eficàcia de les resolucions presumptes, el certificat previst en l'article 14 de la Llei 30/1.992, de 26 de novembre, de Règim Jurídic de les Administracions Públiques i del Procediment Administratiu Comú.
  
Durant el transcurs del termini per a l'emissió del certificat es podrà resoldre expressament sobre el fons, d'acord amb les normes aplicables i sense vinculació amb els efectes atribuïts a la resolució presumpta el certificat de la qual s'ha sol·licitat.
  
No serà necessària l'expedició del certificat d'acte presumpte en els casos de desestimació per silenci de les reclamacions prèvies a la via jurisdiccional civil o laboral.
  
Quart. Resolucions de procediments no inclosos
  
El termini de resolució de qualsevol altre procediment no inclòs en aquest annex serà l'assenyalat en la seua normativa específica i, si no n'hi ha, el general de tres mesos disposat en la Llei 30/1992, i la falta de resolució expressa produirà efectes desestimatoris.
  
Cinquè. Delegacions de competència i firma
  
La resolució adoptada per l'òrgan en cada procediment es verifica sense perjuí de les delegacions de competència i de firma que siguen acordades, a l'empara d'allò que s'ha disposat en els articles 13 i 16 de la Llei 30/1992.
  
DISPOSICIÓ TRANSITÒRIA ÚNICA
  
Els procediments inclosos en l'àmbit d'aplicació de la present resolució que s'hagen iniciat abans de la seua entrada en vigor es regiran per la normativa anterior.
  
DISPOSICIÓ DEROGATÒRIA ÚNICA
  
Queden derogades les normes de règim interior de la Universitat Jaume I de Castelló de la Plana que s'oposen o contradiguen la present resolució.
  
DISPOSICIÓ FINAL
  
La present resolució entrarà en vigor a partir del dia següent al de la seua publicació en el Diari Oficial de la Generalitat Valenciana.
  
Castelló de la Plana, 30 de març de 1999.- El rector: Fernando Romero Subirón.
  
(1) Terminis fixats per la seua normativa específica i, si no n'hi ha, el general de tres mesos previst en l'article 42.2 de la Llei 30/1992, de 26 de novembre.
  
(2) A partir de l'1 de gener de cada any.
  
Nota: El termini de resolució de qualsevol altre procediment, no inclòs en aquest annex, serà l'assenyalat en la seua normativa específica i, si no n'hi ha, el general de tres mesos previst en la Llei 30/1992, i la seua falta produirà efectes desestimatoris.
  
La resolució adoptada per l'òrgan competent en cada procediment es verifica sense perjuí de les delegacions de competències i de firmes que, a l'empara d'allò que s'ha previst en els articles 13 i 16 de la Llei 30/1992, s'acorden sobre aquest punt.
  
II. AUTORITATS I PERSONAL
  
b) OFERTES D'OCUPACIÓ PÚBLICA,


Còpia Permalink ELI